

**REPUBLIKA HRVATSKA**

**MINISTARSTVO UNUTARNJIH POSLOVA**

**POLICIJSKA UPRAVA OSJEČKO-BARANJSKA**

Komisija za provedbu javnog natječaja za prijam vježbenika u državnu službu na neodređeno vrijeme u Ministarstvo unutarnjih poslova, Policijsku upravu osječko-baranjsku,

objavljenog u Narodnim novinama broj: 40/2024 od 05. travnja 2024. godine, na web stranicama Ministarstva pravosuđa i uprave, Policijske uprave osječko-baranjske i Hrvatskog zavoda za zapošljavanje, objavljuje

**POZIV NA TESTIRANJE**

**KANDIDATIMA/KINJAMA**

koji/e su podnijeli/e pravovremene i uredne prijave te ispunjavaju formalne uvjete iz javnog natječaja za prijam vježbenika u državnu službu na neodređeno vrijeme u Ministarstvo unutarnjih poslova, Policijsku upravu osječko-baranjsku, objavljenog u Narodnim novinama broj: 40/2024 od 05. travnja 2024. godine, na web stranicama Ministarstva pravosuđa i uprave, Policijske uprave osječko-baranjske i Hrvatskog zavoda za zapošljavanje.

**TESTIRANJE SE PROVODI ZA SLJEDEĆE RADNO MJESTO**

1. **POLICIJSKA UPRAVA OSJEČKO-BARANJSKA**

**Sektor za imigraciju, državljanstvo i upravne poslove**

**Služba za državljanstvo i strance**

 ***- referent - 2 izvršitelja/ice***

**ODRŽAVANJE PISMENOG TESTIRANJA**

 **Pismeno testiranje kandidata za navedeno radno mjesto održati će se dana 08.05.2024 godine (srijeda) u 09:00 h u Osijeku, Trg Lavoslava Ružičke 1, 31000 Osijek.**

**Dolazak kandidata/kinja u Policijsku upravu osječko-baranjsku, Trg Lavoslava Ružičke 1, 31000 Osijek predviđen je najmanje 15 minuta prije početka pismenog testiranja radi provjere osobnih podataka.**

 Provjera znanja će se provesti pisanim testom provjere znanja bitnih za obavljanje poslova radnog mjesta za koje se kandidat prijavio.

Kandidati koji ispunjavaju uvjete javnog natječaja biti će obavješteni i putem telefona o vremenu održavanja testiranja.

 Pravni izvori za pripremu kandidata za testiranje objavljeni su na web stranici Ministarstva pravosuđa i uprave https://mpu.gov.hr i web stranici Policijske uprave osječko-baranjske <http://osječko-baranjska-policija.gov.hr> istovremeno s objavom javnog natječaja.

 Kandidati koji nisu podnijeli pravovremenu i urednu prijavu ili ne ispunjavaju formalne uvjete iz javnog natječaja, ne smatraju se kandidatima prijavljenim na javni natječaj te im se dostavlja pisana obavijest u kojoj se navode razlozi zbog kojih se ne smatraju kandidatom prijavljenim na javni natječaj.

**PRAVILA TESTIRANJA**

 1. Po dolasku na provjeru znanja, od kandidata/kinja će biti zatraženo predočavanje odgovarajuće identifikacijske isprave radi utvrđivanja identiteta. Kandidati/kinje koji/e ne mogu dokazati identitet, osobe za koje je utvrđeno da ne ispunjavaju formalne uvjete propisane javnim natječajem kao i osobe za koje se utvrdi da nisu podnijele prijavu na javni natječaj za radno mjesto za koje se obavlja testiranje, ne mogu pristupiti testiranju.

NAPOMENA: Kandidati/kinje koji dođu u zgradu gdje se održava testiranje nakon vremena određenog za početak testiranja, neće moći pristupiti testiranju.

 2. Po utvrđivanju identiteta i svojstva kandidata/kinja, kandidati/kinje će biti upućeni u dvoranu gdje će se održavati testiranje znanja potrebnog za obavljanje poslova radnog mjesta za koje se raspisuje javni natječaj.

 3. Za svaki dio provjere znanja, sposobnosti i vještina, kandidatima/kinjama se dodjeljuje od 0 do 10 bodova. Smatra se da su kandidati/kinje zadovoljili/e na testiranju ako su za svaki dio provjere znanja, sposobnosti i vještina dobili/e najmanje 5 bodova.

 4. Za vrijeme provjere znanja i sposobnosti nije dopušteno:

- koristiti se bilo kakvom literaturom odnosno bilješkama;

- koristiti mobitel ili druga komunikacijska sredstva;

- napuštati prostoriju u kojoj se provjera odvija bez odobrenja osobe koja provodi testiranje;

- razgovarati s ostalim kandidatima/kinjama niti na drugi način remetiti koncentraciju

 kandidata/kinja;

- prepisivati od ostalih kandidata.

Ukoliko pojedini kandidat/kinja prekrši pravila iz točke 4. bit će udaljen/a s provjere znanja, a njegov/njezin rezultat Komisija neće priznati niti ocijeniti.

|  |
| --- |
| NAPOMENA: Za vrijeme boravka u prostorijama gdje se održava testiranje kandidati/kinje su dužni/e poštivati kućni red i postupati prema uputama Komisije za provedbu javnog natječaja. U slučaju kršenja kućnog reda i nepridržavanja uputa službenih osoba, kandidati/kinje će biti upozoreni/e na primjeren način, a ako se i dalje nastave neprimjereno ponašati bit će udaljeni/e s testiranja te će se smatrati da su odustali/e od daljnjeg postupka testiranja. |

 5. Na razgovor (intervju) pozvat će se 10 kandidata/kinja koji su ostvarili najviše bodova na testiranju. Ukoliko se traži veći broj izvršitelja, taj se broj povećava za broj traženih izvršitelja.

 Ako je na testiranju zadovoljilo manje od 10 kandidata, na razgovor će se pozvati svi kandidati koji su zadovoljili na testiranju.

 Svi kandidati koji dijele 10. mjesto nakon provedenog testiranja pozvat će se na intervju.

 **Komisija će s kandidatima/kinjama koji/e su zadovoljili/e na pismenom testiranju održati razgovor (intervju) 10.05.2024. godine (petak), u prostorijama Policijske uprave osječko-baranjske u Osijeku, Trg Lavoslava Ružičke 1, s početkom u 09,00 sati.**

**O točnom terminu razgovora (intervjua) svaki kandidat/kinja će biti telefonom pravovremeno obaviješten/a.**

Komisija će u razgovoru s kandidatima utvrditi znanja, sposobnosti i vještine, profesionalne ciljeve i motivaciju za rad, interese te rezultate ostvarene u njihovu dosadašnjem radu.

Rezultati razgovora (intervjua) boduju se na isti način kao i testiranje, tj. svakom pojedinom kandidatu/kinji se dodjeljuje određeni broj bodova od 0 do 10.

  **Komisija za provedbu javnog natječaja**